ఊటీ
నెమ్మదిగా ఈ స్థలాలు ఆంగ్ల ప్రైవేటు వ్యక్తుల పరం కావడంతో త్వరత్వరగా అభివృద్ధి చెందడం మొదలుపెట్టింది. మద్రాసు సంస్థానానికి వేసవి రాజధానిగా మారింది. మద్రాసు సంస్థానం సహకారంతో ఇక్కడ ప్రముఖ ఆంగ్లేయులు కొండల మధ్య మెలికలు తిరిగే రహదారులు, సంక్లిష్టమైన రైలు మార్గాల్ని నిర్మించారు. ఈ పట్టణం సముద్ర మట్టం నుంచి 2,240 మీటర్ల ఎత్తులో ఉండటంతో ప్రముఖ వేసవి విడిది కేంద్రంగా ప్రసిద్ధి గాంచింది.. దీని అద్భుత సౌదర్యం, ఎటు చూసిన కనిపించే పచ్చదనం, ముచ్చటగొలిపే లోయలు మొదలైన వాటికి ముగ్ధులైన ఆంగ్లేయులు దీన్ని "క్వీన్ ఆఫ్ హిల్స్" అని పిలుచుకునే వారు.
మెట్టుపాలయం కోయంబత్తూరు
అడవులతో నిండిఉన్న పర్వత ప్రాంతపు అద్భుత దృశ్యాన్ని చూడడానికి మెట్టుపాలయం నుండి ఊటీ వరకు రైలు ప్రయాణం సూచించబడుతుంది. ఈ నారో గేజ్ పర్వత రైలు మెట్టుపాలయం మైదానాల నుంచి మొదలయి 46 కి.మీ అటవీ ప్రాంతాన్ని, టీ తోటలని, 16 సొరంగాలు మరియు 250 కంటే ఎక్కువ వంతెనలను చుట్టివుంది. నడక కంటే కొంచెం వేగంగా కదులుతూ ఈ ప్రయాణం నాలుగున్నర నుండి ఐదు గంటలపాటు సాగుతుంది, కానీ పర్వతాల, మైదానాల అద్భుత దృశ్యాలతో ఇది సమయాన్ని తెలియనియ్యదు. మెట్టుపాలయంకి రైలు ప్రయాణం ప్రయాణికులకి వినోదాన్ని పంచే అనుభూతులలో ఒకటి. ఈ ఆవిరి ఇంజన్ రైలు బ్రిటీషు కాలంలో నిర్మించబడింది.